CELEX: E2004G0005
Language: da
Date: 2004-09-24 00:00:00
Title: Afgørelse truffet af EFTA-staternes stående udvalg nr. 5/2004/SU af 23. september 2004 om fastsættelse af princippet om udgiftsdeling i forbindelse med EØS' finansielle mekanisme

30.6.2005   
            
            
               DA
            
            
               Den Europæiske Unions Tidende
            
            
               L 168/48
            
         AFGØRELSE TRUFFET AF EFTA-STATERNES STÅENDE UDVALG
   Nr. 5/2004/SU
   af 23. september 2004
   om fastsættelse af princippet om udgiftsdeling i forbindelse med EØS' finansielle mekanisme
   EFTA-STATERNES STÅENDE UDVALG HAR —
   under henvisning til aftalen om Det Europæiske Økonomiske Samarbejdsområde, som ændret ved protokol om ændring af aftalen om Det Europæiske Økonomiske Samarbejdsområde, i det følgende benævnt EØS-aftalen,
   under henvisning til aftalen om Den Tjekkiske Republiks, Republikken Estlands, Republikken Cyperns, Republikken Ungarns, Republikken Letlands, Republikken Litauens, Republikken Maltas, Republikken Polens, Republikken Sloveniens og Den Slovakiske Republiks deltagelse i Det Europæiske Økonomiske Samarbejdsområde, i det følgende benævnt EØS-udvidelsesaftalen,
   under henvisning til protokol 38a om EØS' finansielle mekanisme, der er indføjet i EØS-aftalen ved EØS-udvidelsesaftalen,
   under henvisning til aftalen mellem Kongeriget Norge og Det Europæiske Fællesskab om en norsk finansiel mekanisme for perioden 2004-2009,
   under henvisning til afgørelse nr. 4/2003/SU truffet af EFTA-staternes stående udvalg den 4. december 2003 om nedsættelse af et interimsudvalg vedrørende EØS' finansielle mekanisme,
   under henvisning til afgørelse nr. 4/2004/SU af 3. juni 2004 om nedsættelse af et udvalg for EØS' finansielle mekanisme —
   TRUFFET FØLGENDE AFGØRELSE:
   Artikel 1
   EØS/EFTA-medlemsstaternes bidrag til EØS' finansielle mekanisme for perioden 2004-2009 fastsættes på grundlag af bilaget til denne afgørelse.
   Artikel 2
   Denne afgørelse træder i kraft omgående.
   Artikel 3
   Denne afgørelse offentliggøres i EØS-tillægget og EØS-supplementet til Den Europæiske Unions Tidende.
   
      Udfærdiget i Bruxelles, den 23. september 2004
      
         
            På det stående udvalgs vegne
         
         Kjartan JÓHANNSSON
         
            Formand
         
         William ROSSIER
         
            Generalsekretær
         
      
   
   BILAG
   TEKNISK BESKRIVELSE AF UDGIFTSDELINGEN I FORBINDELSE MED EØS' FINANSIELLE MEKANISME FOR PERIODEN 2004-2009
   
               1.
            
            
               EØS/EFTA-staternes bidrag til EØS' finansielle mekanisme baseres på bruttonationalproduktet (BNP) i de seneste tre år, for hvilke der foreligger oplysninger. For alle EØS/EFTA-staters vedkommende beregnes den andel, der skal anvendes for regnskabsåret t, efter følgende formel:
               Andel (t) = ((BNP(t-4)/BNPEFTA
                  (t-4)) + (BNP(t-3)/BNPEFTA
                  (t-3)) + (BNP(t-2)/BNPEFTA
                  (t-2))) : 3
            
         
               2.
            
            
               I denne formel betegner BNPEFTA EØS/EFTA-staternes samlede BNP, medens BNP betegner den pågældende EØS/EFTA-stats BNP.
            
         
               3.
            
            
               Den enkelte EØS/EFTA-stats bidrag til hver af de fem årlige trancher af den finansielle mekanisme svarer således til den pågældende stats andel af EØS/EFTA-staternes samlede BNP, beregnet ud fra et gennemsnit af de tre seneste år, for hvilke der foreligger oplysninger.
            
         
               4.
            
            
               Oplysningerne vedrørende BNP meddeles af EØS/EFTA-staternes nationale statistiske institutter.
            
         
               5.
            
            
               Bidragene udtrykkes i EUR.
            
         
               6.
            
            
               BNP-tallene for Liechtenstein, som ikke officielt afgiver sådanne oplysninger, anslås ved at dividere Schweiz' BNP med antallet af bosiddende i Schweiz og gange resultatet med antallet af bosiddende i Liechtenstein.
            
         
               7.
            
            
               BNP-oplysninger, som danner grundlag for beregningen af bidragene for et givet år t, skal meddeles senest den 1. februar i samme år og vedrøre årene t-4, t-3 og t-2.